VALSTYBINĖS KALBOS MOKĖJIMO IR LR KONSTITUCIJOS PAGRINDŲ EGZAMINAI

1.Valstybinės kalbos mokėjimo ir Lietuvos Respublikos Konstitucijos pagrindų egzaminus laiko asmenys siekiantiems gauti Lietuvos Respublikos pilietybę ar Lietuvos Respublikos ilgalaikio gyventojo leidimą gyventi Europos Bendrijoje (toliau vadinama – leidimas nuolat gyventi Lietuvos Respublikoje) ir privalantiems pagal Lietuvos Respublikos pilietybės įstatymo ( Žin., 2002, Nr. 95-4087; 2008, Nr. 83-3293) ar Lietuvos Respublikos įstatymo „Dėl užsieniečių teisinės padėties“ (Žin., 2004, Nr. 73-2539; 2006, Nr. 137- 5199) nuostatas.

2.Egzaminai organizuojami pagal Nacionalinės švietimo agentūros direktoriaus patvirtintą tvarkaraštį. VALSTYBINĖS KALBOS MOKĖJIMO IR LIETUVOS RESPUBLIKOS KONSTITUCIJOS PAGRINDŲ 2022 M. EGZAMINŲ TVARKARAŠTIS <https://www.nsa.smm.lt/wpcontent/uploads/2022/02/2022m_egzaminu_tvarkarastis_LRK_2.pdf> (PASTABA 2023 m. tvarkaraštis dar nepatvirtintas) Asmenims pasirinktų egzaminų iš NŠA direktoriaus patvirtinto metinio egzaminų tvarkaraščio skaičius per einamuosius metus neribojamas.

3.Prašymus laikyti egzaminus teikti NECIS sistemoje ([www.migracija.lt](http://www.migracija.lt))

**SVARBI INFORMACIJA:**

1. Būtina apmokėti už egzaminus: rezervavus egzaminą spauskite mygtuką „Atlikti mokėjimą“. Valstybinės kalbos egzamino kaina 29 Eur, Konstitucijos pagrindų egzamino – 14 Eur.

2. Egzaminus galite laikyti tik toje savivaldybėje, kurioje gyvenate, mokotės ar dirbate.

Jei egzaminą laikote nuotoliniu elektroniniu būdu, rinkitės Alytaus Likiškėlių progimnaziją kaip bazinę mokyklą. Nuotoliniu elektroniniu būdu galite laikyti egzaminą, jei esate užsienio lietuvis ar užsienietis, besimokantis lituanistinio švietimo ar kitose švietimo įstaigose užsienyje.

3. Egzaminų rezultatus sužinosite paskambinę į mokyklą, kurioje laikėte egzaminą. Jie paaiškėja ne vėliau kaip per 12 darbo dienų nuo egzaminų laikymo dienos.

4. Valstybinės kalbos egzamino nereikia laikyti:

 1) jei esate išlaikę I–III kategorijos valstybinės kalbos mokėjimo egzaminus arba lietuvių kalbos A2, B1, B2, C1 lygių mokėjimo nustatymo egzaminus ir turite tai patvirtinantį pažymėjimą.

2) jei esate įgiję pagrindinį, vidurinį, aukštąjį (aukštesnįjį, įgytą iki 2009 metų, arba specialųjį vidurinį, įgytą iki 1995 metų) išsilavinimą lietuvių kalba;

3) jei esate Lietuvos Respublikoje baigę užsienio valstybių ar tarptautinių organizacijų švietimo programas, jeigu buvo mokoma lietuvių kalbos;

4) jei esate įgiję vidurinį išsilavinimą užsienyje veikiančioje švietimo įstaigoje, jeigu buvo mokomasi lietuvių kalba arba mokoma lietuvių kalbos;

5) 1991 m. ar vėliau Lietuvos Respublikoje baigę vidurinio ugdymo programą, suaugusiųjų vidurinio ugdymo programą, pirminio profesinio mokymo programą kartu su vidurinio ugdymo programa ne lietuvių mokomąja kalba ir išlaikę mokyklos baigimo ar brandos egzaminą, įrodantį lietuvių kalbos mokėjimą;

6) jei esate įgiję vidurinį išsilavinimą tautinės mažumos kalba iki 1991 m., jeigu buvo mokoma lietuvių kalbos.

5. Norintys laikyti Lietuvos Respublikos Konstitucijų pagrindų egzaminą, prieš tai turite būti išlaikę Valstybinės kalbos egzaminą.

6. Egzaminų kainos:

|  |  |  |
| --- | --- | --- |
| **Egzamino pavadinimas** | **Įkainis** | **Įkainis pensininkams ir neįgaliesiems** |
| Lietuvių kalbos mokėjimo A1–A2 lygiai | 32,20 | 23,00 |
| Lietuvių kalbos mokėjimo B1 lygis | 36,80 | 27,60 |
| Lietuvių kalbos mokėjimo B2 lygis | 41,40 | 32,20 |
| Lietuvių kalbos mokėjimo C1 lygis | 46,00 | 36,80 |
| I valstybinės kalbos mokėjimo kategorija  | 32,20 | 23,00 |
| II valstybinės kalbos mokėjimo kategorija  | 36,80 | 27,60 |
| III valstybinės kalbos mokėjimo kategorija | 41,40 | 32,20 |

7. Kam už egzaminus mokėti nereikia? Už egzaminą mokėti nereikia, jei mokotės lituanistinio švietimo įstaigoje užsienyje.

8. Egzamino modelis parengtas vadovaujantis Europos testuotojų asociacijos (ALTE) testų kūrimo metodika, taikoma suaugusiųjų negimtosios kalbos mokėjimo lygiui nustatyti, ir Europos Tarybos funkciškai orientuotos kalbos mokymo(si) turinio aprašais (,,Pusiaukelė”, ,,Slenkstis”, ,,Aukštuma”). Lietuvių kalbos mokymo turinio aprašai čia: https://smsm.lrv.lt/lt/veiklos-sritys-1/smm-svietimas/informacija-atvykstantiems-is-usienio-isvykstantiems-i-uzsieni/lietuviu-kalbos-mokymo-turinio-aprasai?lang=lt

9. Pažymėjimus išrašo Nacionalinė švietimo agentūra, o išduoda bazinė mokykla. Jei egzaminą laikėte nuotoliniu elektroniniu būdu, pažymėjimas Jums bus išsiųstas registracijos egzaminui metu nurodytu adresu.

TESTŲ PAVYZDŽIAI: <https://www.nsa.smm.lt/testai/>